**Ministru kabineta rīkojuma projekta “Grozījumi Pasākumu plānā noziedzīgi iegūtu līdzekļu legalizācijas un terorisma finansēšanas risku ierobežošanai 2017.–2019. gadam” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekta mērķis ir veikt nepieciešamos grozījumus Pasākumu plānā noziedzīgi iegūtu līdzekļu legalizācijas un terorisma finansēšanas risku ierobežošanai 2017.–2019. gadam (turpmāk – plāns). Nepieciešamie grozījumi tiek veikti, konstatējot uzdevumus, kuriem nepieciešams pagarināt izpildes termiņu.  Ministru kabineta rīkojuma projekts stāsies spēkā pēc tā apstiprināšanas Ministru kabinetā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2017.gada 24.maija rīkojuma Nr.246 “Par Pasākumu plānu noziedzīgi iegūtu līdzekļu legalizācijas un terorisma finansēšanas risku ierobežošanai 2017.-2019.gadam” 3.punkts, kas nosaka finanšu ministram līdz 2017. gada 30. septembrim un 2018. gada 1. jūnijam iesniegt Ministru kabinetā informāciju par pasākumu plāna īstenošanas gaitu un priekšlikumus par papildus plānā iekļaujamiem pasākumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ar Ministru kabineta 2017.gada 24.maija rīkojumu Nr.246 ir apstiprināts plāns un šā rīkojuma 3.punkts nosaka finanšu ministram līdz 2017. gada 30. septembrim un 2018. gada 1. jūnijam iesniegt Ministru kabinetā informāciju par plāna īstenošanas gaitu un priekšlikumus par papildus plānā iekļaujamiem pasākumiem.  2. Finanšu ministrija ir sagatavojusi informatīvo ziņojumu “Par Pasākumu plāna noziedzīgi iegūtu līdzekļu legalizācijas un terorisma finansēšanas risku ierobežošanai 2017.-2019.gadam izpildi” (turpmāk – informatīvais ziņojums), kurā secināts, ka ir nepieciešams veikt šādus grozījumus plānā:  2.1 Grozīt 1.rīcības virziena 1.1.apakšpunkta izpildes termiņu no 2017.gada 31.decembra uz 2019.gada 1.janvāri. Izpildes termiņa maiņa attiecas uz uzdevumu izvērtēt Kontroles dienesta Konsultatīvās padomes darbību, organizatorisko struktūru un sastāvu, un atbilstoši aktualizēt tās normatīvo regulējumu. Uzdevums ir izpildāms vienlaicīgi ar Finanšu sektora attīstības plāna 2017.-2019.gadam 2.1sadaļas “Plāna papildus paredzētie uzdevumi un pasākumi”, 8.punkta “Kontroles dienesta institucionālās padotības maiņa” izpildi, kas jāpaveic līdz 2019.gada 1.janvārim, iesniedzot izvērtējumu Finanšu sektora attīstības padomē.  2.2 Grozīt 2.rīcības virziena 2.3.apakšpunkta 1. rezultatīvā rādītāja izpildes termiņu no 2017.gada 1.jūlija uz 2018.gada 1.augustu. Ministru kabineta noteikumu projekts “Grozījums Ministru kabineta 2014.gada 9.decembra noteikumos Nr.757 "Apsardzes darbības licencēšanas noteikumi”” tika izsludināts Valsts sekretāru sanāksmē 2017. gada 15.jūnijā, (prot. Nr.23, 11. §, VSS-629). Ņemot vērā starpinstitūciju saskaņošanā saņemtos iebildumus, sākotnējais projekts ir pārstrādāts. Izpildes termiņa pagarināšana ir nepieciešama, lai projektu tehniski pilnveidotu.  2.3 Grozīt 2.rīcības virziena 2.7.apakšpunkta izpildes termiņu no 2017.gada 1.septembra uz 2018.gada 5.augustu. Termiņa pagarināšana tiek veikta saskaņā ar Ministru kabineta 2018.gada 5.jūnija sēdē (protokola Nr.27 40.§) izskatīto Finanšu ministrijas sagatavoto informatīvo ziņojumu “Par papildus pasākumu finanšu sektora noziedzīgi iegūtu līdzekļu legalizācijas un terorisma finansēšanas novēršanas atbilstības līmeņa paaugstināšanai noteikto pasākumu ieviešanas gaitu” (TA-995-IP).  2.4 Grozīt 2.rīcības virziena 2.8.apakšpunkta izpildes termiņu no 2017.gada 30.oktobra uz 2019.gada 1.jūliju. Izpildes termiņa pagarināšana ir nepieciešama, lai uzdevuma izpildi būtu iespējams realizēt vienlaicīgi ar Eiropas Parlamenta un Padomes Direktīvas (ES) 2018/\_\_\_ ar ko groza Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Direktīvas 2009/138/EK un 2013/36/ES (tiks publicēta tuvākajās nedēļās) ieviešanu.  2.5 Grozīt 3.rīcības virziena 3.1.apakšpunkta izpildes termiņu no 2018.gada 1.janvāra uz 2018.gada 1.augustu. Izpildes termiņa pagarināšana ir nepieciešama saskaņā ar Tieslietu ministrijas sniegto informāciju par izveidotās darba grupas darbību, saskaņā ar kuru darba grupa līdz 2018.gada 1.jūnijam sagatavos informatīvo ziņojumu par nepieciešamību veikt normatīvo aktu grozījumus, nosakot sodus par informācijas nesniegšanu Uzņēmumu reģistram par patiesā labuma guvēju vai citus pienākumus un preventīvus pasākumus, piedāvājot iespējamos problēmas risinājumus.  2.6 Grozīt 3.rīcības virziena 3.7.apakšpunkta 4.rīcības virziena izpildes termiņu no 2018.gada 25.maija uz 2019.gada 1.jūliju. Izpildes termiņa pagarināšana ir nepieciešama ņemot vērā grozījumu būtiskumu - nepieciešams veikt būtiskas izmaiņas Gaisa kuģu pasažieru datu apstrādes likumā, paredzot izmaiņas ne tikai 10.pantā “Tiesības pieprasīt pasažieru datus” , bet arī veikt grozījumus saistībā ar pasažieru datu pieprasīšanu un izsniegšanu.  2.7 Grozīt 5.rīcības virziena 5.2.apakšpunkta izpildes termiņu no 2018.gada 1.marta uz 2019.gada 31.decembri. Izpildes termiņa pagarināšana ir nepieciešama, lai uzdevuma izpildi būtu iespējams realizēt vienlaicīgi ar Eiropas Parlamenta un Padomes Direktīvas (ES) 2018/\_\_\_ ar ko groza Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Direktīvas 2009/138/EK un 2013/36/ES (tiks publicēta tuvākajās nedēļās) ieviešanu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Tieslietu ministrija, Iekšlietu ministrija, Vides aizsardzības un reģionālās attīstības ministrija, Ekonomikas ministrija, Kultūras ministrija, Finanšu un kapitāla tirgus komisija, Kontroles dienests, Uzņēmumu reģistrs, Valsts policija, Valsts ieņēmumu dienests, Valsts kultūras pieminekļu aizsardzības inspekcija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noziedzīgi iegūtu līdzekļu legalizācijas un terorisma finansēšanas novēršanas likuma 3.pantā minētie likuma subjekti. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta rīkojuma projekts administratīvo slogu nemaina.  Projekts pilnveido noziedzīgi iegūtu līdzekļu legalizācijas un terorisma finansēšanas novēršanas stratēģijas un politikas izstrādi un ieviešanas koordināciju, noziedzīgi iegūtu līdzekļu legalizācijas un terorisma finansēšanas novēršanas normatīvo regulējumu, uzlabo izmeklēšanas, apsūdzēšanas un iztiesāšanas efektivitāti, stiprina Noziedzīgi iegūtu līdzekļu legalizācijas un terorisma finansēšanas novēršanas likuma subjektu kapacitāti noziedzīgi iegūtu līdzekļu legalizācijas un terorisma finansēšanas novēršanas jomā. |
| 3. | Administratīvo izmaksu monetārs novērtējums | Ministru kabineta rīkojuma projekts nerada ietekmi uz administratīvajām izmaksām. |
| 4. | Atbilstības izmaksu monetārs novērtējums | Ministru kabineta rīkojuma projekts nerada ietekmi uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta rīkojuma projekts pēc tā apstiprināšanas Ministru kabinetā tiks ievietots vietnē www.likumi.lv. |
| 2. | Sabiedrības līdzdalība projekta izstrādē | Informācija par Ministru kabineta rīkojuma projektu iesniegta Latvijas Komercbanku asociācijai. |
| 3. | Sabiedrības līdzdalības rezultāti | Saņemts Latvijas Komercbanku asociācijas saskaņojums. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Finanšu un kapitāla tirgus komisija, Kontroles dienests, Tieslietu ministrija, Uzņēmumu reģistrs, Iekšlietu ministrija, Valsts policija, Valsts ieņēmumu dienests, Kultūras ministrija, Valsts kultūras pieminekļu aizsardzības inspekcija, Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta rīkojuma projekta izpilde nemainīs pārvaldes funkcijas un institucionālo struktūru.  Jaunas institūcijas veidotas netiks, kā arī esošās institūcijas netiks likvidētas vai reorganizētas.  Ministru kabineta rīkojuma projekts tiks realizēts esošo cilvēkresursu ietvaros. |
| 3. | Cita informācija | Nav. |

Finanšu ministre D.Reizniece-Ozola

Grīnbergs 67083935

raimonds.grinbergs@fm.gov.lv